วันนี้ไม่ได้ไปทานที่ไหน สั่งมาทานที่บ้านนั้นเอง ภรรยาไปหาร้านมาเป็นร้านซูชิที่ส่งเท่านั้นไม่มีหน้าร้านนะครับ

เมนูที่สั่งมีดังนี้
- ข้าวหน้าปลาแซลมอนย่าง (490฿​) ตัวข้าวปรุงรสชาติโอเค แต่เปียกไปนิดหน่อย ส่วนเนื้อปลาคุณภาพดีชิ้นขนาดกำลังดีและย่างได้หอมดี ปริมาณที่ให้ก็ถือว่าสมราคาจัดปลามาให้แน่นดี
- ปลาแซลม่อนซาชิมิ (690฿​) ชิ้นใหญ่หนา เนื้อสวยไม่มีส่วนติดหนัง สดดีไม่มีกลิ่นคาวเลย ประมาณ 20 ชิ้น
- ข้าวปั้นหน้าปลาไหลย่างซี่อิ้ว เซ็ต 8คำ (690฿​) ปลาชิ้นใหญ่มาก ที่บอกแปดคำนี่ทานจริงๆ ต้องตัดครึ่งบางชิ้นเลยทีเดียว เต็มปากเต็มคำมา รสชาติโอเค ข้าวปั้นมาแน่นไปนิด

โดยสรุป คือ คุณภาพสมราคา เข้าใจว่าเพราะ เป็น delivery (มั้ง) เลยขายปริมาณเยอะหน่อยและราคาค่อนข้างสูง  ราคาค่าส่งทั่วกรุงเทพ 150฿ แต่เนื่องจากบ้านผมอยู่ใกล้เลยเหลือค่าส่งแค่ 50฿

เนื้อปลาต่างๆ ถือว่าดีเลยครับ ส่วนข้าวก็โอเคแต่ปรับอีกนิดน่าจะอร่อยกว่านี้อีกครับ